MVP ปิดพุ่ง 25% ลือสะพัดทุนใหญ่ “กัมพูชา” ไล่เก็บหุ้นเพิ่ม! หวังต่อยอดธุรกิจอีเวนต์
MVP ปิดพุ่ง 25% ลือสะพัดทุนใหญ่ “กัมพูชา” ไล่เก็บหุ้นเพิ่ม! หลังก่อนหน้านี้ได้เพิ่มทุนเข้าถือหุ้นอันดับ 1 สัดส่วน 22.57% หวังต่อยอดธุรกิจอีเวนต์ในประเทศกัมพูชา
MVP ปิดพุ่ง 25% ลือสะพัดทุนใหญ่ “กัมพูชา” ไล่เก็บหุ้นเพิ่ม! หลังก่อนหน้านี้ได้เพิ่มทุนเข้าถือหุ้นอันดับ 1 สัดส่วน 22.57% หวังต่อยอดธุรกิจอีเวนต์ในประเทศกัมพูชา
22 ส.ค. 2565

ผู้สื่อข่าวรายงานว่า วันนี้(22ส.ค.65) ราคาหุ้นบริษัท เอ็ม วิชั่น จำกัด (มหาชน) หรือ MVP ปิดตลาดวันนี้ที่ระดับ 5.00 บาท บวก 1.02 บาท หรือ 25.63% ราคาหุ้นสูงสุดที่ระดับ 5.05 บาท ราคาหุ้นต่ำสุดที่ระดับ 3.96 บาท ด้วยมูลค่าซื้อขาย 851.33 ล้านบาท โดยราคาหุ้นขึ้นแรงจากกระแสข่าวลือตามห้องค้าตลาดทุนว่ามีกลุ่มทุนในประเทศกัมพูชาเข้ามาไล่ซื้อหุ้นเพิ่ม เพื่อนำธุรกิจอีเวนต์ไปต่อยอดธุรกิจในประเทศกัมพูชา
อนึ่งก่อนหน้าเมื่อวันที่ 6 ต.ค. 2564 ได้ปรากฏชื่อนาย Leak Yim เข้ามาซื้อหุ้นจากนายโอภาส เฉิดพันธ์ ประธานเจ้าหน้าที่บริหาร MVP ซึ่งทำรายการขายหุ้นบิ๊กล็อต 20 ล้านหุ้น หรือคิดเป็น 8.2287% ของสิทธิออกเสียงทั้งหมดของกิจการ
โดยหลังจากนั้นได้มีการโอนหุ้นให้กับบริษัทจัดการกองทุน Capital Asia Investment Pte.Ltd. ในการบริหารในสัดส่วนดังกล่าว สำหรับนาย Leak Yim เป็นนักธุรกิจและเป็นบุตรชายนักการเมืองของกัมพูชา
ทั้งนี้ส่งผลให้ภายหลังการออกและเสนอขายหุ้นเพิ่มทุน PP ทำให้โครงสร้างการถือหุ้น 10 อันดับแรกเปลี่ยนแปลง คือ Capital Asia Investment Pte.Ltd. ถือหุ้นสัดส่วน 22.57% ของสิทธิออกเสียงทั้งหมดของกิจการ จากเดิม ณ วันที่ 11 พ.ย.64 ถือหุ้นสัดส่วน 8.23% และกลายเป็นผู้ถือหุ้นใหญ่อันดับ 1 และส่งผลให้นายสุระ คณิตทวีกูล กลายเป็นผู้ถือหุ้นใหญ่อันดับ 2 สัดส่วน 13.86% (ดังตาราประกอบ)

สำหรับ MVP เป็นประกอบธุรกิจ 1. ธุรกิจการจัดงาน 2. ธุรกิจงานโฆษณาและเอเจนซี่สื่อออนไลน์และผู้ทรงอิทธิพล 3. ธุรกิจพาณิชย์และอื่นๆ